Dine kompetencer skal sætte ord på, hvad du personligt og fagligt kan bidrage med. Find nogle nøgleord, som indfanger både indholdet i stillingen samt dine faglige og personlige kompetencer.
Det gælder om at fremhæve de helt rette kompetencer, som er relevante for lige netop dette job. Du skal egentlig med 2-3 ord beskrive dig selv, og hvad du kan i din jobtitel. Det er dog vigtigt, at overskriften til jobansøgningen er tro mod dig selv. Det vil sige, at du ikke skal lave en overskrift med “fart på”, hvis du selv er stille og introvert som person.
Det kan være en fordel at bruge en kombination af både dine personlige og faglige kompetencer for at gøre det mest nuanceret. Det er dog stadig vigtigt, at overskriften understøtter det, som man vil kunne forvente at læse i ansøgningen.